Diari Oficial de la Generalitat Valenciana


Sumari del DOGV 7391, del 29-10-2014 (2014/9787)

Resolució de 23 d'octubre de 2014, de la Conselleria d'Hisenda i Administració Publica, d'ampliació del termini per a l'obertura de les proposicions econòmiques de l'expedient: CNMY14/DGTI/11. Servici en informàtica: projecte DESIGHA-2014 (Desenrotllament dels sistemes d'informació de la Generalitat en matèria d'hisenda).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7391

Data del DOGV
:   29-10-2014

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2014/9787


Data del document
:   23-10-2014

Organisme emissor
:   Conselleria d'Hisenda i Administració Pública

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Administració Pública
    * contracte de serveis

Resolució de 23 d'octubre de 2014, de la Conselleria d'Hisenda i Administració Publica, d'ampliació del termini per a l'obertura de les proposicions econòmiques de l'expedient: CNMY14/DGTI/11. Servici en informàtica: projecte DESIGHA-2014 (Desenrotllament dels sistemes d'informació de la Generalitat en matèria d'hisenda). [2014/9787]  
Antecedents de fet  
Primer. El 16 de juny de 2014 es va acordar iniciar el procediment per a la contractació de l'expedient administratiu CNMY14/DGTI/11. Servici en informàtica: projecte DESIGHA-2014 (Desenrotllament dels sistemes d'informació de la Generalitat en matèria d'hisenda), per mitjà de procediment obert amb pluralitat de criteris i tramitació ordinària  
  
Segon. El 7 d'agost de 2014 es va dictar una resolució d'aprovació de l'expedient de contractació, dels plecs que el regixen i del gasto que comporta.  
Tercer. El 30 d'agost de 2014 es va publicar l'anunci de licitació en el DOUE.  
Quart. El 13 d'octubre de 2014 va finalitzar el termini de presentació de proposicions.  
Quint. La data prevista per a l'obertura del sobre 2, «Criteris ponderables en funció d'un juí de valor», és el dia 23 d'octubre de 2014, i la data per a l'obertura del sobre 3, «Criteris avaluables de forma automàtica», el 13 de novembre de 2014.  
  
Fonaments de dret  
Primer. Establix l'article 160.1 del text refós de la Llei de Contractes del Sector Públic que l'obertura de les proposicions haurà d'efectuar-se en el termini màxim d'un mes, comptador des de la data de finalització del termini per a presentar ofertes.  
Segon. L'article 49 de la Llei 30/1992, de 26 de novembre, de Procediment Administratiu Comú, establix que «l'Administració, excepte precepte en contra, podrà concedir d'ofici o a petició dels interessats, una ampliació dels terminis establits, que no excedisca de la mitat d'estos, si les circumstàncies ho aconsellen i amb això no es perjudiquen drets de tercer. L'acord d'ampliació haurà de ser notificat als interessats».  
Per tot això, vistos els preceptes esmentats i els altres de general i pertinent aplicació, resolc:  
  
Primer  
Ampliar el termini màxim, donat el nombre de licitadors i la complexitat tècnica de les ofertes, per a l'obertura del sobre 3, «Criteris avaluables de forma automàtica», que tindrà lloc el dia 28 de novembre de 2014, a les 09.30 hores. Expedient administratiu CNMY14/DGTI/11. Servici en informàtica: projecte DESIGHA-2014.  
  
Segon  
Publicar esta resolució en el DOUE, DOCV i BOE.  
  
València, 23 d'octubre de 2014.- El conseller d'Hisenda i Administració Pública, p. d. (R 31.05.2012), la subsecretària: Carmela Cots Soler.